
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 223 


12 Μαρτίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση πολεοδομικής μελέτης των περιοχών «Στρα¬ 
τόπεδο» και «Γήπεδο» του οικισμού Φαρκαδόνας 
του Δήμου Φαρκαδόνας (Ν. Τρικάλων) και τροπο¬ 
ποίηση του εγκεκριμένου ρυμοτομικού σχεδίου 
στα όρια σύνδεσης με την περιοχή επέκτασης του 

ίδιου ως άνω Δήμου. 1 

Καθορισμός χρήσης γης παραχωρούμενης κοινόχρη¬ 
στης έκτασης, του αγροκτήματος Διδυμοτείχου, 
ως χώρο ανέγερσης «Σταβλικών Εγκαταστάσεων». 2 


ΑΠΟΦΑΣΕΙΣ 

Αριθ. 8796 (1) 

Έγκριση πολεοδομικής μελέτης των περιοχών «Στρατό¬ 
πεδο» και «Γήπεδο» του οικισμού Φαρκαδόνας του 
Δήμου Φαρκαδόνας (Ν. Τρικάλων) και τροποποίηση 
του εγκεκριμένου ρυμοτομικού σχεδίου στα όρια σύν¬ 
δεσης με την περιοχή επέκτασης του ίδιου ως άνω Δή¬ 
μου. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 1 του άρθρου 6 του Ν. 
2790/2000 Αποκατάσταση των παλινοστούντων ομογε¬ 
νών από την τέως Σοβιετική Ένωση και άλλες διατάξεις" 
(Α’ 24). 

2. Τις διατάξεις των άρθρων 43 (παρ. 1,4 και 5), 44 (παρ. 
1,2 και4), 152 (παρ. 1,2, 6 και 10), 154,160 (παρ. 1 και2), 
243,248,249,250 και255του από 14.7.1999 Π. Δ/τος "Κώ¬ 
δικας Βασικής Πολεοδομικής Νομοθεσίας" (Δ’ 580), όπως 
τα άρθρα 243, 248, 249, 250 και 255 τροποποιήθηκαν με 
τα άρθρα 4, 5, 6, 7 και 13 αντίστοιχα του Ν. 2831/2000 
"Τροποποίηση των διατάξεων του Ν. 1577/1985 "Γενικός 
Οικοδομικός Κανονισμός" και άλλες πολεοδομικές διατά¬ 
ξεις" (Α’ 140). 

3. Τις διατάξεις του άρθρου 29 του Ν. 2831/2000 (Α’ 
140), όπως αυτό αντικαταστάθηκε με το άρθρο 10 του Ν. 
3044/2002 "Μεταφορά Συντελεστή Δόμησης και ρυθμί¬ 


σεις άλλων θεμάτων αρμοδιότητας ΥΠΕΧΩΔΕ (Α’ 197) και 
ειδικότερα την παρ. 3γ αυτού καθώς και τις διατάξεις του 
άρθρου 15 του ίδιου ως άνω νόμου. 

4.Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (Α’ 137), που προστέ¬ 
θηκε με το άρθρο 27 του Ν. 2081/1992 (Α’ 154) καιτροπο- 
ποιήθηκε με την παρ. 2α του άρθρου 1 του Ν. 2469/1997 
(Α’ 38). 

δ.Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων "Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους Υφυπουρ¬ 
γούς Περιβάλλοντος Χωροταξίας και Δημοσίων Έργων" 
(Β’ 1484). 

6. Την 24103/729/14.3.1986 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων "Έγκριση 
Γενικού Πολεοδομικού Σχεδίου του δήμου Φαρκαδόνας 
(Ν. Τρικάλων)" (Δ’ 369), όπως τροποποιήθηκε με την 
1893/28.9.1999 απόφαση του Γενικού Γραμματέα Περιφέ¬ 
ρειας Θεσσαλίας "Τροποποίηση και επέκταση του Γενικού 
Πολεοδομικού Σχεδίου Φαρκαδόνας Ν. Τρικάλων (Δ’ 
770). 

7. Τις 19/1998, 3/2000 και 74/2001 γνωμοδοτήσεις του 
δημοτικού συμβουλίου Φαρκαδόνας. 

8. Τις 95/2002 και 359/2002 γνωμοδοτήσεις του Κε¬ 
ντρικού Συμβουλίου Χωροταξίας, Οικισμού και Περιβάλ¬ 
λοντος. 

9. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

Άρθρο 1 

Εγκρίνεται α) το πολεοδομικό σχέδιο των περιοχών 
"Στρατόπεδο" και "Γήπεδο" του οικισμού Φαρκαδόνας του 
δήμου Φαρκαδόνας (Ν. Τρικάλων), με τον καθορισμό 
οικοδομήσιμων χώρων, οδών, πεζοδρόμων, χώρων πρα¬ 
σίνου, στάθμευσης αυτοκινήτων (Χ.Σ.), πολιτιστικού κέ¬ 
ντρου, χώρου ανοικτών γηπέδων αθλοπαιδειών, παιδικής 
χαράς, αντλιοστασίου, δημοτικού ξενώνα και θέσης και 
διάταξης κτιρίων πολιτιστικού κέντρου και β) η τροποποί¬ 
ηση του εγκεκριμένου ρυμοτομικού σχεδίου στα όρια 
σύνδεσης με την περιοχή επέκτασης του ίδιου ως άνω δή¬ 
μου και ειδικότερα σε οικοδομήσιμο χώρο και στους χώ¬ 
ρους δημοτικού σχολείου και γυμνασίου - λυκείου με την 

κατάργηση αυτών, την κατάργηση χώρου στάθμευσης 
αυτοκινήτων, τμημάτων οδών και πεζοδρόμων και τη δη¬ 
μιουργία νέων οικοδομήσιμων χώρων, χώρων πρασίνου, 
χώρου παιδικής χαράς, στάθμευσης αυτοκινήτων, πολιτι¬ 
στικού κέντρου, την έγκριση οδών και πεζοδρόμων και κα¬ 
θορίζεται η θέση και διάταξη κτιρίου πολιτιστικού κέ¬ 
ντρου, όπως οι παραπάνω ρυθμίσεις φαίνονται στα δύο 
(2) σχετικά χρωματισμένα πρωτότυπα διαγράμματα σε 
κλίμακα 1:1000 που θεωρήθηκαν από τον Προϊστάμενο 
της Διεύθυνσης Τοπογραφικών Εφαρμογών με την 
8796/2003 πράξη του και που αντίτυπά τους σε φωτοσμί¬ 
κρυνση δημοσιεύονται με την παρούσα απόφαση. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της παραπάνω περιοχής, της 
οποίας το πολεοδομικό σχέδιο εγκρίνεται με την παρ. α 
του άρθρου 1 της παρούσας απόφασης. 

Άρθρο 3 

1. Στους οικοδομήσιμους χώρους που χαρακτηρίζονται 
στο ένα από τα δύο διαγράμματα του άρθρου 1 με το στοι¬ 
χείο Γ επιτρέπονται οι χρήσεις γενικής κατοικίας, όπως 
προσδιορίζονται από το άρθ. 3 του από 23.2.1987 Π. Δ/τος 
(Δ’ 166) με εξαίρεση: 

- Ξενοδοχεία μέχρι 100 κλινών και ξενώνες 

- Εστιατόρια 

- Αναψυκτήρια 

- Πρατήρια βενζίνης 

- Συνεργεία και βαφεία αυτοκινήτων 

2. Στους οικοδομήσιμους χώρους που χαρακτηρίζονται 
στο ένα από τα δύο διαγράμματα του άρθρου 1 μετο στοι¬ 
χείο Α επιτρέπονται οι χρήσεις αμιγούς κατοικίας, όπως 
προσδιορίζονται από το άρθρο 2 του ιδίου ως άνω Π. 
Δ/τος. 

Άρθρο 4 

1. Στο πρόσωπο των οικοπέδων, οικοδομημένων ή μη, 
που βρίσκονται στην περιοχή της οποίας εγκρίνεται το 
πολεοδομικό σχέδιο με την παρ. α του άρθρου 1 της πα¬ 


ρούσας, επιβάλλεται προκήπιο πλάτους δύο (2,00), τριών 
(3,00) και δέκα (10,00) μέτρων, όπως φαίνεται στα δια¬ 
γράμματα του άρθρου 1. 

2. Στο πρόσωπο των οικοπέδων, οικοδομημένων ή μη, 
που βρίσκονται στην περιοχή της οποίας τροποποιείται το 
σχέδιο με την παρ. β του άρθρου 1 της παρούσας, επι¬ 
βάλλεται προκήπιο πλάτους τριών (3,00) μέτρων, όπως 
φαίνεται στο ένα από τα δύο διαγράμματα του άρθρου 1. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων, 
ορίζονται κατά τομέα IV, όπως φαίνεται στα διαγράμματα 
του άρθρου 1 ως εξής : 

1. Ελάχιστο πρόσωπο: δεκατέσσερα (14,00) μέτρα. 

Ελάχιστο εμβαδόν: τετρακόσια (400,00) τ. μέτρα. 

2. Επιπλέον των προϋποθέσεων της προηγούμενης πα¬ 
ραγράφου απαιτείται, όπως μέσα στο οικοδομήσιμο τμή¬ 
μα των οικοπέδων εγγράφεται κάτοψη κτιρίου με ελάχι¬ 
στη επιφάνεια πενήντα (50,00) τ. μέτρα και ελάχιστο 
πλευρά πέντε (5,00) μέτρα. 

3. Μέγιστο ποσοστό κάλυψης των οικοπέδων: σαράντα 
τοις εκατό (40%) της επιφάνειας τους. 

4. Συντελεστής δόμησης : επτά δέκατα (0,7). 

5. Μέγιστο επιτρεπόμενο ύψος των ανεγερθησομένων 
κτιρίων : επτά και μισό (7,50) μέτρα, το οποίο προσαυξά¬ 
νεται κατά ενάμισυ μέτρο (1,50 μ.) σε περίπτωση κατα¬ 
σκευής στέγης, η κλίση της οποίας δεν μπορεί να υπερ¬ 
βαίνει το τριάντα πέντε τοις εκατό (35%). 

Άρθρο 6 

Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2003 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

Αρίθ. I -1894/02 ( 2 ) 

Καθορισμός χρήσης γης παραχωρούμενης κοινόχρη¬ 
στης έκτασης, του αγροκτήματος Διδυμοτείχου, ως 

χώρο ανέγερσης «Σταβλικών Εγκαταστάσεων». 

Ο ΝΟΜΑΡΧΗΣ ΕΒΡΟΥ 

Έχοντας υπ’ όψη του: 

1. Το Ν. 1512/85 (ΦΕΚ 4 Α) "Τροποποίηση και συμπλή¬ 
ρωση πολεοδομικών διατάξεων κλπ.", και ειδικά το άρ¬ 
θρο 3, "καθορισμός χρήσεων παραχωρημένων δημόσιων 
εκτάσεων". 

2. Την 288/2001 απόφαση του Δημοτικού Συμβουλίου 
Δήμου Διδυμοτείχου. 

3. Το 8449/18.11.2002 έγγραφο της Δ/σης Γεωργικής 
Ανάπτυξης Περιφέρεια Ανατ. Μακεδονίας και Θράκης. 

4. Το 1606/29.1.2003 έγγραφο του Τμήματος Πολεοδο¬ 
μίας και Περιβάλλοντος Επαρχείου Β. Έβρου. 

5. Το 426519/9824/47/31.12.2001 έγγραφο της Γενικής 
Διεύθυνσης Εγγειοβελτιωτικών Έργων & Γεωργικών 
Διαρθρώσεων. 

6. Το 2068/22.10.2002 έγγραφο της ΙΘ' Εφορίας Προϊ¬ 
στορικών και Κλασικών Αρχαιοτήτων. 

7. Το 1296/15.10.2002 έγγραφο της Διεύθυνσης Τουρι¬ 
σμού, Γ ραφείο Κομοτηνής. 


8. Τα έγγραφα 4017/12.112002 και 5176/5.11.2002 της 
Δ/νσης Δασών Έβρου και του Δασαρχείου Διδυμοτείχου 
αντίστοιχα. 

9. Το 10001/11.11.2002 έγγραφο της Δ/νσης Υγείας Ν. 
Έβρου. 

10. Το 4378/2.10.2002 έγγραφο του Τμήματος Αναδα¬ 
σμού - Εποικισμού Ορεστιάδας. 

11. Το 2352/20.9.2002 έγγραφο της Δ/νσης Τοπογρα¬ 
φίας Αλεξανδρούπολης. 

12. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού προϋπολογισμού, 
αποφασίζουμε: 

Καθορίζουμε τη χρήση γης του τεμαχίου με αριθ. 
5416β, έκτασης 4.000 τ.μ. του αγροκτήματος Διδυμοτεί¬ 
χου Ν Έβρου, Σ.Δ. 1982, ως "χώρο για την ανέγερση Στα¬ 
βλικών Εγκαταστάσεων" όπως φαίνίτται στο συνημμένο 
στην παρούσα απόφαση, τοπογραφικό διάγραμμα της 
Δ/νσης Τοπογραφίας Αλεξανδρούπολης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ορεστιάδα, 12 Φεβρουάριου 2003 
Ο Νομάρχης 

ΝΙΚΟΛΑΟΣ ΖΑΜΠΟΥΝΙΔΗΣ 

— Ο ΠΟΓΡΑΦΙΚο ΔΙΑΓΡΑΜΜΑ 

